Diplomuddannelse

En diplomuddannet (engelsk: Diploma Graduate) er en person, der har gennemført en videregående diplomuddannelse (engelsk: Diploma Programme) i voksenuddannelsesregi på et erhvervsakademi, en professionshøjskole eller et universitet i Danmark – og som dermed har opnået en diplomgrad (engelsk: Diploma Degree), der er på samme niveau som en mellemlang videregående uddannelse (MVU), herunder en bacheloruddannelse eller en professionsbacheloruddannelse.

Diplomuddannelser i Danmark 
Diplomuddannelserne er videregående uddannelser, der læses på de danske professionshøjskoler og universiteter og udbydes efter Lov om åben uddannelse. Diplomstudierne er normeret til 1 års fuldtidsstudier, svarende til 60 ECTS-point. De danske diplomuddannelser er tilrettelagt som videregående deltidsuddannelser fordelt over 2-3 år, idet undervisningen hovedsageligt foregår i weekenden eller om aftenen; dog skal en diplomstuderende have afsluttet sin diplomuddannelse senest 6 år fra studiestart. Diplomuddannelserne svarer til og er på samme niveau som de danske mellemlange videregående uddannelser (MVU), herunder professionsbachelor- og universitetsbacheloruddannelserne. Enhver diplomuddannelse skal afsluttes med et større afgangsprojekt kaldet diplomprojekt, diplomspeciale eller diplomafhandling. Diplomuddannelserne adskiller sig fra de øvrige videregående uddannelser ved at være brugerbetalte med priser fra 16.000 kr. til 105.000 kr.

For at blive optaget som studerende på et dansk diplomstudium kræves som minimum følgende:
 mindst 2-3 års relevant erhvervserfaring samt
 en relevant kort videregående uddannelse (KVU) eller
 en relevant videregående voksenuddannelse (VVU) samt
 evt. yderligere eller supplerende teoretisk videreuddannelse samt
 evt. specifikke adgangskrav som f.eks. fagniveau, kurser eller lignende.

En diplomuddannelse kan både tages som prægraduat grunduddannelse (hvor man f.eks. bygger oven på sin nuværende korte videregående uddannelse eller videregående voksenuddannelse) eller som postgraduat videreuddannelse (hvor man f.eks. supplerer sin nuværende mellemlange videregående uddannelse). En afsluttet diplomeksamen giver adgang til masteruddannelser på universiteterne.

Ifølge Undervisningsministeriets officielle beskrivelse af de danske diplomuddannelser "skal en diplomuddannet gennem faglige og personlige kompetencer kunne varetage højt kvalificerede funktioner i virksomheder, institutioner m.v. ... på bachelorniveau". 

Pr. 1. oktober 2008 udbyder de danske professionshøjskoler og universiteter tilsammen 111 diplomuddannelser, som er inddelt i nedenstående 18 fagområder. Derudover er det muligt at gennemføre en fleksibel diplomuddannelse, hvor man selv sammensætter enkeltfag og moduler fra de forskellige diplomuddannelser.

 Billedkunst og formgivning
 Energi, miljø, natur og kemi
 Erhvervssprog
 Fagpædagogik/didaktik
 Idræt og friluftsliv
 It
 Journalistik, kommunikation og turisme
 Musik og drama
 Offentlig administration
 Organisation, ledelse og udvikling
 Psykologi og psykiatri
 Pædagogik
 Samfund og kultur
 Socialt arbejde
 Sundhed og sygdom
 Teknik og teknologi
 Vejledning
 Virksomhed, økonomi og afsætning

Liste over diplomuddannelser i Danmark 
Undervisningsministeriets liste over samtlige godkendte diplomuddannelser i Danmark:

Billedkunst og formgivning 
 Pædagogisk diplomuddannelse (PD) i materiel kultur
 Pædagogisk diplomuddannelse (PD) i billedkunst og æstetik

Energi, miljø, natur og kemi 
 Teknisk diplomuddannelse (TD) i bioteknologi, procesteknologi og kemi
 Teknisk diplomuddannelse (TD) i humanøkologi
 Teknisk diplomuddannelse (TD) i parkvirksomhed (parkdiplom, TDP)
 Diplomuddannelsen i Energi og Miljø

Erhvervssprog 
 Erhvervssproglig diplomuddannelse (ED) i engelsk
 Erhvervssproglig diplomuddannelse (ED) i fransk
 Erhvervssproglig diplomuddannelse (ED) i spansk
 Erhvervssproglig diplomuddannelse (ED) i tysk

Fagpædagogik/didaktik 
 Pædagogisk diplomuddannelse (PD) i biologi
 Pædagogisk diplomuddannelse (PD) i dansk
 Pædagogisk diplomuddannelse (PD) i dansk som andetsprog
 Pædagogisk diplomuddannelse (PD) i fremmedsprog: Engelsk
 Pædagogisk diplomuddannelse (PD) i fremmedsprog: Fransk
 Pædagogisk diplomuddannelse (PD) i fremmedsprog: Tysk
 Pædagogisk diplomuddannelse (PD) i fysik og kemi
 Pædagogisk diplomuddannelse (PD) i geografi
 Pædagogisk diplomuddannelse (PD) i historie
 Pædagogisk diplomuddannelse (PD) i kristendomskundskab og religion
 Pædagogisk diplomuddannelse (PD) i læsning og skrivning
 Pædagogisk diplomuddannelse (PD) i matematik
 Pædagogisk diplomuddannelse (PD) i natur og teknik
 Pædagogisk diplomuddannelse (PD) i naturfagenes didaktik
 Pædagogisk diplomuddannelse (PD) i samfundsfag
 Pædagogisk diplomuddannelse (PD) i undervisning i læsning og matematik for voksne
 Pædagogisk diplomuddannelse (PD) som engelskvejleder
 Pædagogisk diplomuddannelse (PD) som læsevejleder i folkeskolen
 Pædagogisk diplomuddannelse (PD) som matematikvejleder
 Pædagogisk diplomuddannelse (PD) som naturfagsvejleder

Idræt og friluftsliv 
 Pædagogisk diplomuddannelse (PD) i idræt
 Pædagogisk diplomuddannelse (PD) i natur- og friluftspædagogik

It 
 Diplomuddannelse i informationsteknologi
 Diplomuddannelse i informationsteknologi, softwarekonstruktion
 Erhvervsøkonomisk diplomuddannelse (HD) 2. del: Økonomistyring og procesledelse
 It-diplomuddannelsen
 Pædagogisk diplomuddannelse (PD) i medier og kommunikation

Journalistik, kommunikation og turisme 
 Diplomuddannelse i journalistik
 Diplomuddannelse i journalistisk arbejde: Analytisk journalistik
 Diplomuddannelse i journalistisk arbejde: Den digitale journalistik
 Diplomuddannelse i journalistisk arbejde: Kommunikation og informationsjournalistik
 Diplomuddannelse som turistfører (turistføreruddannelse med diplom)

Musik og drama 
 Diplomuddannelse i kirkemusik
 Diplomuddannelse i Music Management
 Diplomuddannelse i rytmisk musik og bevægelse
 Pædagogisk diplomuddannelse (PD) i drama
 Pædagogisk diplomuddannelse (PD) i musik

Offentlig administration 
 Diplomuddannelse i informationssøgning og vidensorganiserende systemer
 Diplomuddannelse i offentlig forvaltning
 Skattefaglig diplomuddannelse

Organisation, ledelse og udvikling 
 Byggeriets tekniske diplomuddannelse (TD) i projektledelse
 Diplomuddannelse i ledelse
 Diplomuddannelse i økonomi, ledelse og organisation for sundhedssektoren (DLS)
 Diplomuddannelsen ingeniørernes lederuddannelse (ILU)
 Erhvervsøkonomisk diplomuddannelse (HD) 2. del: Organisation
 Pædagogisk diplomuddannelse (PD) i projektledelse og organisationsudvikling
 Pædagogisk diplomuddannelse (PD) i skoleudvikling og forandringsprocesser
 Teknisk diplomuddannelse (TD) i projektledelse

Psykologi og psykiatri 
 Pædagogisk diplomuddannelse (PD) i psykologi
 Pædagogisk diplomuddannelse (PD) i socialpsykiatri
 Tværfaglig diplomuddannelse i psykiatri

Pædagogik 
 Pædagogisk diplomuddannelse (PD) i almen pædagogik
 Pædagogisk diplomuddannelse (PD) i de frie skolers tradition og pædagogik
 Pædagogisk diplomuddannelse (PD) i erhvervspædagogik
 Pædagogisk diplomuddannelse (PD) i flerkulturel pædagogik
 Pædagogisk diplomuddannelse (PD) i pædagogisk arbejde
 Pædagogisk diplomuddannelse (PD) i skolestart
 Pædagogisk diplomuddannelse (PD) i socialpædagogik
 Pædagogisk diplomuddannelse (PD) i specialpædagogik
 Pædagogisk diplomuddannelse (PD) i ungdomspædagogik
 Pædagogisk diplomuddannelse (PD) i voksenpædagogik og uddannelsesplanlægning
 Tværfaglig diplomuddannelse: Innovation for undervisere

Samfund og kultur 
 Diplomuddannelse i kriminologi
 Diplomuddannelse i kulturformidling til børn og unge
 Merkantil diplomuddannelse i Leisure Management
 Tværfaglig diplomuddannelse i globalisering og social forandring

Socialt arbejde 
 Diplomuddannelse i familieterapi
 Diplomuddannelse i social formidling
 Social diplomuddannelse
 Social diplomuddannelse i tværfagligt samarbejde
 Social diplomuddannelse på børne- og ungeområdet
 Social diplomuddannelse: Praktikvejleder til socialrådgiveruddannelsen
 Tværfaglig diplomuddannelse i rusmiddel
 Tværfaglig diplomuddannelse i tværfagligt ældrearbejde

Sundhed og sygdom 
 Ernæringsdiplomuddannelse i ernæring og sundhed
 Pædagogisk diplomuddannelse (PD) i kost, ernæring og sundhed
 Sundhedsfaglig diplomuddannelse (SD) i biomedicin og medicinsk laboratorieteknologi
 Sundhedsfaglig diplomuddannelse (SD) i klinisk jordemoderpraksis
 Sundhedsfaglig diplomuddannelse (SD) i klinisk kvalitetsudvikling
 Sundhedsfaglig diplomuddannelse (SD) i klinisk radiografi
 Sundhedsfaglig diplomuddannelse (SD) i klinisk sygepleje
 Sundhedsfaglig diplomuddannelse (SD) i oral helse
 Sundhedsfaglig diplomuddannelse (SD) i rehabilitering og habilitering
 Sundhedsfaglig diplomuddannelse (SD) i sundhedsformidling og klinisk uddannelse
 Sundhedsfaglig diplomuddannelse (SD) i sundhedsfremme og forebyggelse

Teknik og teknologi 
 Teknisk diplomuddannelse (TD) i automation
 Teknisk diplomuddannelse (TD) i stærkstrømsteknologi
 Teknisk diplomuddannelse (TD) i vedligehold
 Teknologisk diplomuddannelse (TD)

Vejledning 
 Pædagogisk diplomuddannelse (PD) i vejledning og supervision
 Tværfaglig diplomuddannelse i beskæftigelsesindsats

Virksomhed, økonomi og afsætning 
 Erhvervsøkonomisk diplomuddannelse (HD) 1. del
 Erhvervsøkonomisk diplomuddannelse (HD) 2. del: Afsætning/udenrigshandel
 Erhvervsøkonomisk diplomuddannelse (HD) 2. del: Afsætningsøkonomi
 Erhvervsøkonomisk diplomuddannelse (HD) 2. del: Finansiel rådgivning
 Erhvervsøkonomisk diplomuddannelse (HD) 2. del: Finansiering
 Erhvervsøkonomisk diplomuddannelse (HD) 2. del: Logistik
 Erhvervsøkonomisk diplomuddannelse (HD) 2. del: Regnskab
 Erhvervsøkonomisk diplomuddannelse (HD) 2. del: Regnskabsvæsen
 Erhvervsøkonomisk diplomuddannelse (HD) 2. del: Retail and Key Account Management/Detail
 Merkantil diplomuddannelse i elektronisk forretningsstrategi
 Teknisk diplomuddannelse (TD) i innovation og iværksætteri (DII-uddannelsen)

Referencer

Eksterne kilder, links og henvisninger 
 Undervisningsministeriets information om diplomuddannelserne 
 Undervisningsministeriets bekendtgørelse af 29. august 2007 af lov om erhvervsrettet grunduddannelse og videregående uddannelse (videreuddannelsessystemet) for voksne 
 

Videregående uddannelse
Mellemlange videregående uddannelser i Danmark